b'\n_START_ARTICLE_\nJavanski kalendar\n_START_SECTION_\nPawukon\n_START_PARAGRAPH_\nPawukon je ciklus od 210 dana podrijetlom iz Hindu tradicije. Iako se uglavnom povezuje s otokom Bali i Javanci ga uzimaju u obzir u neke svrhe. Ovaj kalendar se sastoji od niza od deset "tjedana" koji teku istodobno i traju 1, 2, 3, 4, 5, 6, 7, 8, 9 odn. 10 dana. Prvi dan godine se smatra prvim danom svih deset tjedana. Po\xc5\xa1to 210 nije djeljivo s 4, 8 i 9, moraju se dodavati posebni dani tjednima s tim brojem dana.\n_START_SECTION_\nNadnevci\n_START_PARAGRAPH_\nDani se broje unutar lunarnog mjeseca (wulan), kao \xc5\xa1to je uobi\xc4\x8dajeno u drugim kalendarskim sustavima. Ovaj nadnevak ukazuje na promjenu Mjeseca i simbolizira \xc4\x8dovjekov \xc5\xbeivot u svijetu. Ovaj proces kru\xc5\xbeenja \xc5\xbeivota je poznat kao cakra manggilingan ili heru cakra. Prvog dana mjeseca, kada je Mjesec mlad (i mali), on se uspore\xc4\x91uje s novoro\xc4\x91enom bebom. \xc4\x8cetrnaesti dan, zvani Purnama Sidhi (pun Mjesec), predstavlja odraslu vjen\xc4\x8danu osobu. Idu\xc4\x87i dan (Purnama) je po\xc4\x8detak opadanja Mjeseca. Dvadeseti dan (Panglong) simbolizira to\xc4\x8dku kada ljudi po\xc4\x8dnu gubiti sje\xc4\x87anje. Sumurup, 25. dan, je trenutak kada je odraslima potrebna skrb kao kada su bili mali. Dvadeset \xc5\xa1esti dan (Manjing) predstavlja povratak \xc4\x8dovjeka njegovom ili njenom izvoru.\n_START_SECTION_\nOznaka godine\n_START_PARAGRAPH_\nNa Javi je u hindusti\xc4\x8dkim vremenima, a i vi\xc5\xa1e od jednoga stolje\xc4\x87a nakon dolaska islama, kori\xc5\xa1tena Shalivahana era s po\xc4\x8detkom (godina 0) 78., koja se jo\xc5\xa1 uvijek koristi na Baliju. Kada je sultan Agung 1633. usvojio islamski lunarni kalendar, nije usvojio i brojenje godina po Hid\xc5\xberi (od 622., s oznakom Anno Hegirae), nego je nastavio brojenje po \xc5\xa0alivahanskoj eri, po kojoj je tada bila 1555. godina. Zbog toga se Anno Javanico prakti\xc4\x8dno ne broji ni od jedne to\xc4\x8dke.'